Diari Oficial de la Generalitat Valenciana


Sumari del DOGV 4501, del 16-05-2003 (2003/5246)

Actuacions de juí verbal de desnonament número 185/2002. Cèdula de notificació.
-------------------------------------------------------------------------------

### Dades del document

Número de DOGV
:   4501

Data del DOGV
:   16-05-2003

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2003/5246


Organisme emissor
:   Jutjat de Primera Instància Número 4 de València

Tipus de document
:   Anunci

Actuacions de juí verbal de desnonament número 185/2002. Cèdula de notificació. [2003/Q5246]
  
Juí verbal 185/2002
  
Part demandant: Consuelo Paredes Alós
  
Part demandada: José Antonio Arenas Gálvez
  
Sobre: verbals arrendataris i precaris
  
En el juí a què es fa referència s'ha dictat la resolució el text de la qual, literalment, és el següent:
  
«Sentència 234
  
València, 2 de desembre de 2002
  
Beatriz de la Rubia Comos, magistrada jutgessa del Jutjat de Primera Instància número 4 d'esta ciutat, les presents actuacions de juí verbal de desnonament número 185/2002, promogudes per Consuelo Paredes Alós, representada per la procuradora Asunción García de la Cuadra Rubio, contra José Antonio Arenas Gálvez.
  
Antecedents de fet
  
1. Consuelo Paredes Alós va presentar la demanda contra José Antonio Arenas Gálvez, en què sol·licitava el desnonament i conseqüent llançament del demandat del local de negocis situat a València, carrer del Pare Pereda, 3, baixos, dreta, segons el contracte d'arrendament subscrit entre les parts el 19 de maig de 1998; i admesa a tràmit esta demanda, es va substanciar pels tràmits establits pel juí verbal, en què s'assenyalava el dia i l'hora per a fer-lo. El demandat no va comparéixer amb la representació processal que calia malgrat estar citats en legal forma. Per part de l'actora es va rectificar en la vista una errada comesa pel que fa a l'import de l'impost sobre el valor afegit de la quantitat reclamada, i es va ratificar, fora d'això, la demanda i es va sol·licitar una prova documental en els termes que consta en actuacions.
  
1. En la substanciació de les presents actuacions s'han observat les prescripcions legals.
  
Fonaments de dret
  
1. Exercitada per la part actora l'acció de desnonament per falta de pagament de les quantitats estipulades al contracte d'arrendament relatiu a un local de negocis al carrer del Pare Pereda, 3, baixos, dreta, i constant que el demandat ha sigut citat en forma a juí, amb tots i cada una de les advertències a què fa a què es fa referència la Llei 1/2000, sense que haja comparegut amb la representació processal que cal i sense al·legar motiu justificat, és per això que procedix aplicar el punt tercer de l'article 440 de la llei processal a què es fa referència i declarar el desnonament sol·licitat.
  
2. En matèria de costes, serà d'aplicació el que disposa l'article 394.1 de la Llei d'Enjudiciament Civil, i imposa-les al demandat.
  
Vists els preceptes legals esmentats i els altres de pertinent aplicació,
  
Decisió
  
Que estime íntegrament la demanda interposada per Consuelo Paredes Alós contra José Antonio Arenas Gálvez, declare resolt el contracte d'arrendament subscrit entre ambdues parts en relació amb el local de negocis situat a València, carrer del Pare Pereda, 3, baixos, dreta, i condemne el demandat a passar per l'anterior declaració i a deixar dins del termini legal, vàcua, lliure i expedita i a disposició de la part actora el local ressenyat, amb expressa imposició al demandat de les costes processals.
  
Notifiqueu la present resolució i feu saber a les parts que esta no és ferma, ja que és susceptible de ser recorreguda en apel·lació. Este recurs, de què coneixerà l'Audiència Provincial, s'haurà de preparar davant d'este jutjat dins del termini dels cinc dies següents al de la notificació de la present resolució. L'escrit de preparació haurà de complir els requisits que s'assenyalen en l'article 457.2 de la Llei 1/2000, d'Enjudiciament Civil. Així mateix, feu saber a la part demandada que a efectes d'interposar el recurs d'apel·lació haurà de complir amb l'establit en l'article 449.1 de la Llei d'Enjudiciament Civil, d'acord amb la qual haurà d'acreditar tindre pagades les rendes vençudes i les que d'acord amb el contracte haja de pagar de bestreta.
  
Que el secretari expedisca un testimoni de la present resolució, el qual s'unirà a les actuacions en què es va dictar, li porteu l'original al llibre de sentències (d'acord amb l'establit en l'article 265 de la LOPJ).
  
Esta és la meua sentència, jutjant en primera instància, que pronuncie, mane i firme».
  
En atenció al desconeixement de l'actual domicili o residència de la part demandada, per provisió del jutge, de conformitat amb el que es disposa en els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del jutjat per a portar a efecte la diligència de notificació de sentència.